summary: ٹوئٹر صارفین میں اضافے کے باعث امدنی میں بھی ریکارڈ اضافہ
text: سماجی رابطوں کی ویب سائٹ ٹوئٹر نے اپنے مالی سال 2019 کی چوتھی سہہ ماہی میں توقعات سے زیادہ ریکارڈ بزنس کیا ہےفرانسیسی خبررساں ایجنسی اے ایف پی کے مطابق ٹوئٹر نے اپنے صارفین کی تعداد 32 کروڑ سے زائد میں اضافے سے اشتہارات کی مد میں حاصل ہونے والی امدنی سے ایک سہہ ماہی میں 11 فیصد اضافے کے ساتھ پہلی بار ایک ارب ڈالر کمائے ہیںاشتہارات کے ذریعے حاصل ہونے والی امدنی میں کمی کے خدشات کے باوجود ٹوئٹر کی جانب سے اچھی کارکردگی کے باعث اسٹاک مارکیٹ شیئرز کی قیمتوں میں بھی فیصد اضافہ ہوا ہےرپورٹ کے مطابق روزانہ 152 ملین 15 کروڑ سے زائدصارفین نے ٹوئٹر کا استعمال کیا جو کہ گذشتہ سال کے مقابلے میں 21 فیصد زیادہ ہےٹوئٹر کے سی ای او جیک ڈورسے کا کہنا ہے کہ ٹوئٹر کے لیے یہ سال انتہائی بہترین رہا ہے اور یہ نتائج ظاہر کرتے ہیں کہ ہم نے نئے تقاضوں کے مطابق ٹوئٹر کے استعمال میں مزید اسانی کو یقینی بنایا ہے جیک ڈورسے کا کہناہے کہ 2020 میں داخل ہوتے ہوئے ہم اپنی رفتار کا تعین کرنے کے ساتھ تیزی سے سیکھ کر اسے پیش بھی کررہے ہیں اور نئے اور بہترین ٹیلنٹ کو اپنی ٹیم کا حصہ بنارہے ہیں ٹوئٹر ان دنوں فیس بک اور انسٹا گرام جیسے بڑے سوشل میڈیا پلیٹ فارم کی رفتار کا مقابلہ کرنے کی کوششوں میں مصروف ہے اور اس کے لیے اپنی ویب سائٹ کو صارفین کے لیے زیادہ سے زیادہ اسان بنانے کی کوشش کررہا ہے ماہرین کا کہنا ہے کہ ٹوئٹر کی امدنی میں اضافہ ظاہر کرتا ہے کہ اشتہارات دینے والے افراد میں ٹوئٹر پر اعتماد میں اضافہ ہوا ہے اور اس کی اہم وجہ روزانہ اوسطا 15 کروڑ سے زائد صارفین کا ٹوئٹر استعمال کرنا ہےماہرین کا مزید کہنا ہے کہ ٹوئٹر کی جانب سے سیاسی اشتہارات پر پابندی اور جعلی خبروں اور افواہوں کے حوالے سے پالیسی سخت کرنے کے باعث بھی اشتہاری کمپنیوں کے ٹوئٹر پر اعتماد میں اضافہ ہوا ہے